મુંબઈ: બીએમસીનાં પરિણામો જાહેર થઈ ગયાં છે. શિવસેના સૌથી મોટી પાર્ટી બનીને ઊભરી આવી છે. ભાજપે પણ શાનદાર દેખાવ કર્યાે છે. તેમ છતાં બીએમસી પર કોનું રાજ આવશે તે હજુ સ્પષ્ટ થતું નથી અને આ બાબતે સસ્પેન્સ છે, કારણ કે કોઈનેય સ્પષ્ટ બહુમતી મળી નથી. શિવસેના અને ભાજપ વચ્ચે ફરીથી દોસ્તી થશે એવી આશા વ્યક્ત થઈ હતી, પરંતુ આજે શિવસેનાના મુખપત્ર ‘સામના’માં જે લેખ છપાયો છે તેનાથી આ રહી સહી આશા પર પાણી ફરી વળ્યું છે.